એનો જવાબ એ હતો કે ઈશ્વરમાં શ્રદ્ધા રાખવી એમાં આસ્તિકતા છે. માત્ર ઈશ્વરમાં શ્રદ્ધા રાખીએ અને ઈશ્વરને પ્રસન્ન કરવા જાતજાતનાં ક્રિયાકાંડ કરીએ પણ ઈશ્વરની પૂજા કરીએ, આરતી કરીએ, પ્રસાદ ધરાવીએ, તેનાં આસન પાસે માથું ટેકાવીએ એ બધું ઘણાબધા માણસો કરે છે. તમે ઈશ્વરમાં માનો, તેને માન આપો પણ માણસમાં ના માનો અને ઈશ્વરને ભરપૂર પ્રસાદ ધરાવો પણ ભૂખ્યાને એક રોટી ન આપો તો તે સાચી આસ્તિકતા નથી કેમકે પૂર્ણ આસ્તિક એ છે કે જે ઈશ્વરમાં અને માણસમાં બંનેમાં માને છે. લોકો મોટે ભાગે એવું માને છે કે પ્રભુની ખૂબખૂબ પ્રશંસા કરીએ, તેના પગમાં પડીએ, સાષ્ટાંગ દંડવત પ્રણામ કરીએ અને ભાતભાતના પ્રસાદ ધરીએ. આ બધું કરતી વખતે આપણે વિચારવું જોઈએ કે ઈશ્વર સર્વત્ર હોય, દરેક ક્ષણમાં અને દરેક કણમાં પરમાત્મા છે એવું આપણે માનીએ છીએ તો માણસમાં જ નથી !